b"\n_START_ARTICLE_\nPedrer\n_START_SECTION_\nGastronomia\n_START_PARAGRAPH_\n\xc3\x89s un menjar que es consumeix en diferents pa\xc3\xafsos europeus i americans. Els pedrers poden cuinar-se rostits o cuits a manera de guisat, arrebossats, fregits, confitats, etc., segons el costum de cada lloc.\n_START_SECTION_\nEuropa\n_START_PARAGRAPH_\nA la part nord d'Espanya solen servir-se en una esp\xc3\xa8cie de guisat sobre una cassola de fang._NEWLINE_Els pedrers confitats d'\xc3\xa0nec i d'oca s\xc3\xb3n molt populars a la gastronomia occitana i coneguts a tota Fran\xc3\xa7a, on se solen menjar freds en amanida. En occit\xc3\xa0 s'anomenen peiri\xc3\xa8rs o gresiers, i en franc\xc3\xa8s g\xc3\xa9siers (s\xc3\xb3n masculins en ambdues lleng\xc3\xbces)."